Diari Oficial de la Generalitat Valenciana


Sumari del DOGV 2880, del 29-11-1996 (1996/840193)

DECRET 214/1996, de 26 de novembre, del Govern Valencià, pel qual s'integra l'Escola d'Educació Infantil Maria Montessori en el Col·legi Públic Ausiàs March, de la localitat d'Elx.
------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/11/26/214/dof/vci/html**

### Dades del document

Número de DOGV
:   2880

Data del DOGV
:   29-11-1996

Secció del DOGV
:   ALTRES DISPOSICIONS

Número del document
:   1996/840193


Data del document
:   26-11-1996

Organisme emissor
:   Conselleria de Cultura, Educació i Ciència

Tipus de document
:   Decret

DECRET 214/1996, de 26 de novembre, del Govern Valencià, pel qual s'integra l'Escola d'Educació Infantil Maria Montessori en el Col·legi Públic Ausiàs March, de la localitat d'Elx.   
La Llei Orgànica 1/1990, de 3 d'octubre, d'Ordenació General del Sistema Educatiu, estableix una nova estructura dels nivells educatius, que modifica el contingut i la duració dels ensenyaments. Una de les seues conseqüències és la reestructuració de la xarxa escolar.  
L'Escola d'Educació Infantil Maria Montessori, d'Elx, té ubicades les instal·lacions en un edifici amb estructures deficients, motiu pel qual part del seu alumnat ha hagut de ser escolaritzat transitòriament al Col·legi Públic Ausiàs March de la mateixa localitat.  
El Col·legi Públic Ausiàs March, situat al mateix districte d'escolarització que l'Escola d'Educació Infantil de referència, disposa d'instal·lacions suficients i adequades per a escolaritzar a tot l'alumnat de l'Escola d'Educació Infantil Maria Montessori.  
Per això, vistes les propostes i informes emesos per la Direcció Territorial de Cultura i Educació d'Alacant, i de conformitat amb el que s'estableix en l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària Públics, aprovat pel Decret 188/1994, de 13 de setembre, del Govern Valencià, a proposta de la consellera de Cultura, Educació i Ciència i amb de la deliberació prèvia del Govern Valencià, en la reunió del dia 26 de novembre de 1996,  
Decrete  
Article 1  
S'extingeix el centre docent anomenat Escola d'Educació Infantil Maria Montessori (codi 22133271), d'Elx, i les seues unitats, llocs de treball, plantilla docent i alumnat s'integren en el Col·legi Públic Ausiàs March (codi 82792311), de la mateixa localitat.  
Article 2  
La composició resultant del col·legi públic Ausiàs March (codi 05282022) és la que s'especifica en l'annex.  
Article 3  
Als funcionaris docents amb destinació definitiva al centre docent Escola d'Educació Infantil Maria Montessori (codi 09256446) se'ls respectarà la seua situació administrativa en què es troben i continuaran exercint, al centre docent en què s'integren, el mateix lloc de treball que ocupaven al centre extingit.  
El material i equipament de l'Escola d'Educació Infantil Maria Montessori s'incorporarà al Col·legi Públic Ausiàs March.  
Disposició addicional  
Aquest decret s'inscriurà en el Registre de Centres Docents de la Comunitat Valenciana.  
Disposicions finals  
Primera  
S'autoritza la consellera de Cultura, Educació i Ciència perquè adopte totes les disposicions necessàries per al compliment del que estableix aquest decret i modifique, si s'escau, la composició del centre escolar que s'assenyala en l'annex.  
Segona  
Aquest decret entrarà en vigor l'endemà de la seua publicació en el Diari Oficial de la Generalitat Valenciana; no obstant això, els seus efectes s'entendran referits al començament del curs escolar 1996/97.  
València, 26 de novembre de 1996  
El president de la Generalitat Valenciana  
EDUARDO ZAPLANA HERNáNDEZ-SORO  
La consellera de Cultura, Educació i Ciència  
MARCELA MIRó PÉREZ  
ANnex  
Municipi: Elx.  
Localitat: Elx.  
Codi: 72242781.  
Denominació: Col·legi Públic Ausiàs March.  
Adreça : C/ Revoltes, 20.  
Composició resultant:  
1. Unitats:  
- 4 unitats d'Educació Infantil.  
- 15 unitats d'EP/ESO/EGB.  
- 1 unitat d'Educació Especial.  
2. Llocs de treball:  
- 4 d'Educació Infantil, tres d'aquests en valencià.  
- 9 d'EGB, Cicle Inicial i Mitjà, quatre d'aquests en valencià.  
- 1 d'EGB, Filologia; Llengua castellana i Anglès.  
- 1 d'EGB, Filologia; Llengua castellana i Francès.  
- 1 d'EGB, Filologia; Valencià.  
- 2 d'EGB, Matemàtiques i Ciències de la Natura, un d'aquests en valencià.  
- 2 d'EGB, Ciències Socials; un d'aquests en valencià.  
- 1 d'EGB, Educació Física, en valencià.  
- 1 d'Educació Musical, en valencià.  
- 1 d'Educació Especial; Pedagogia Terapèutica.


Còpia Permalink ELI